डीआईजी ने गणित से संबंधित मॉडलों को सराहा
मेदिनीनगर | स्थानीयविमला पांडेय मेमोरियल ज्ञान निकेतन विद्यालय में गणित सप्ताह के अवसर पर गणित प्रदर्शनी का आयोजन किया गया। इसका उद्घाटन पलामू के डीआईजी साकेत कुमार सिंह ने किया। उन्होंने बच्चों द्वारा प्रस्तुत गणित से संबंधित उत्कृष्ट माॅडलों को देखा एवं बच्चों से माॅडल की जानकारी ली। उनके द्वारा वर्ग नवम एवं दशम के विद्यार्थियों के संयुक्त कक्षा में अध्यापन का कार्य भी किया गया। उन्होंने बच्चों की गणित के प्रति रूचि एवं उत्साह की प्रशंसा की। गणित प्रदर्शनी में वर्ग 5 से 12 तक के छात्र-छात्राओं द्वारा एक सौ से भी अधिक माॅडल प्रस्तुत किए गए थे।
कार्यक्रम के पूर्व विद्यालय के प्राचार्य शंकर दयाल ने मुख्य अतिथि का गुलदस्ता दे कर स्वागत किया। इस अवसर पर विद्यालय के अध्यक्ष बलिराम शर्मा एवं प्रशासक राम कृपाल सिंह भी मौजूद थे। कार्यक्रम को सफल बनाने में विद्यालय के गणित राज कुमार शर्मा, शिक्षक उपेंद्र सिंह, शिव कुमार सिंह, एलके मिश्रा, दिलीप कुमार, उमेश शर्मा इत्यादि ने महत्वपूर्ण भूमिका निभाई।
hin_Deva hin_Deva mai_Deva